_:n661b79d2fd80415aa5bcc8a225ffababxb0
<http://schema.org/articleBody>
"<p style=\"text-align: justify;\"><strong>রায়গঞ্জ:</strong> রোগীর পরিজনদের কাছ থেকে ট্রলি টেনে ৫০০ টাকা দাবি করায় রায়গঞ্জ মেডিকেলে এক দালালকে ধরে ফেললেন নার্স। রোগীর পরিবার ওই দালালকে ২০০ টাকা দিতে চাইলে বাকবিতন্ডায় জড়িয়ে পড়েন ওই দালাল। ঘটনাস্থলে উপস্থিত হয়ে একজন নার্স অভিযুক্ত দালালকে হাতেনাতে ধরে মেডিকেল কলেজ কর্তৃপক্ষের হাতে তুলে দেন। পুলিশ এসে ওই যুবককে আটক করে।</p>\r\n<p style=\"text-align: justify;\">জানা গিয়েছে, স্থানীয় প্রভাবশালীদের মদতে বহিরাগত ট্রলিম্যানরা বিভিন্ন ওয়ার্ডের রোগী নিয়ে যেতে ট্রলি টেনে দিয়ে মোটা টাকা হাতিয়ে নিচ্ছে রোগীর পরিজনদের থেকে। আগে এই দালালরা রোগীদের থেকে ২০০ টাকা করে আদায় করলেও করোনার আবহে দালালদের রেট বেড়ে হয়েছে ৪০০ থেকে ৬০০ টাকা। এর উপরে আয়াদের দাপটতো আছেই। তাঁদের জন্যও মোটা টাকা গুণতে হয় রোগীর পরিজনদের। বিষয়টি নিয়ে রায়গঞ্জ মেডিকেল কলেজের নোডাল অফিসার বিপ্লব হালদার জানান, সমস্যার কথা ঊর্ধ্বতন কর্তৃপক্ষকে জানানো হয়েছে। যদিও এই প্রসঙ্গে মন্তব্য করতে চাননি রায়গঞ্জ মেডিকেল কলেজের অধ্যক্ষ ও সহকারি অধ্যক্ষ কেউই।</p>"
<https://www.uttarbangasambad.com/raiganj-medical-college-trolley-charges/>